钦定古今图书集成/理学汇编/学行典/第106卷 > 朱子全书 > 《答欧阳希逊》
## 钦定古今图书集成/理学汇编/学行典/第106卷 > 朱子全书 > 《答欧阳希逊》

所谓“徒守纸上语，拟规画圆，摸矩作方”，此初学之通
病。然尚有不能守纸上之语，虽拟规矩而不能成方
圆者，而未必自知其非也。以愚计之，但且谨守规矩，
朝夕摸之，不暂废辍，积久纯熟，则不待摸拟而自成
方圆矣。切不可辄萌妄念，求之于言语文字之外也。